Hayat Sindi

Hayat Al Sindi (bhâsa Arab: حياة سندي; lahèr 6 Novèmber 1967) panèka ahli biotèknologi bân ilmuwan mèdis Arab Saudi sè jhughân sala sèttong angghuta bâbinè' partama dâri Majelis Parmusyawaratan Arab Saudi.Muhammad, Irfan; Aziz, Afshan (2013-01-17). "Hayat Sindi to women: Opt for a career in science". Arab News (dâlem bhâsa Inggris). Èaksès tangghâl 17-01-2026 Salèrana kasohor polana akontribusi rajâ ka pangujiyân mèdis bân biotèknologi è kennengngânna arabât. Taon 2012, Arabian Business neptepaghi salèrana mènangka orèng Arab palèng apangaro ka-19 è dhunnya bân bâbinè' palèng apangaro ka-9."100 most powerful Arab women 2012 - Arabian Business: Latest News on the Middle East, Real Estate, Finance, and More". www.arabianbusiness.com (dâlem bhâsa Inggris). Èaksès tangghâl 17-01-2026 Taon 2018, salèrana maso' daftar mènangka sala sèttong dâri 100 Women (BBC)."BBC 100 Women 2018: Who is on the list?" (dâlem bhâsa Inggris (Britania)). 2018-11-19. Èaksès tangghâl 17-01-2026

 Kaodi'ân Awwâl bân Pendidikan 
Sindi lahèr è Mekka, Arab Saudi. Salèrana ta' ajhâr bhâsa Inggris kantos salèrana mèlè apinda ghâbây tojjhuwân kuliyah. Taon 1991, salèrana arayu Kalowarghâna sopajâ aberri' èdhi ka salèrana ghâbây alanjut studi ka Inggris. Saellana sataon ajhâr bhâsa Inggris bân ajhâr ghâbây ollè gellar A-level, salèrana ètarèma è King's College London. Sindi lulus kalabân gellar sarjana è bidang farmakologi taon 1995. Bâkto è King's College, salèrana narèma pangarghâ'ân  Pottrè Anne ghâbây karya sarjana tentang alèrgi. Taon 2001, Sindi dhâddhi bâbinè' Saudi partama sè ollè gellar PhD è bidang biotèknologi dâri Univèrsitas Cambridge bân alanjut studina è MIT bân Univèrsitas Harvard.

Mètorot wawancarana sareng Arab News, Sindi sempet èkènga'è sareng ilmuwan senior è Cambridge ghâbây mokkak/adhina kodungnga (hijab) mon terro suksèssa. Tapè salèrana teptep tegghu, salèrana yâkin jhâ' aghâma, bârna kolè', otabâ gender orèng ta' apangaro ka kontribusi ilmiyah.Broomhall, Elizabeth (2012-04-15). "Hayat Sindi interview: A passion for science - Arabian Business: Latest News on the Middle East, Real Estate, Finance, and More". www.arabianbusiness.com (dâlem bhâsa Inggris Amerika). Èaksès tangghâl 17-01-2026 Sindi pas ollè gellar doktor è bidang biotèknologi dâri Newnham College, Cambridge taon 2001. Sindi dhâddhi bâbinè' Saudi partama sè ètarèma è  Univèrsitas Cambridge è bidang biotèknologi, bân bâbinè' partama dâri naghârâ Arab è Teluk Pèrsia sè mamarè gellar doktor è bidang kasebbhut.Hafiz, Talat Zaki (2012-12-24). "Hayat Sindi – The Saudi global icon". Saudigazette (dâlem bhâsa Inggris). Èaksès tangghâl 17-01-2026

 Karir 
Sindi panèka paneliti tamoy è Univèrsitas Harvard, Polana jârèya, salèrana serrèng èntar antarana Jeddah, Boston, Cambridge, bân Massachusetts. Kalakowânna è laboratorium è Harvard ngater èpon ghâbây maso' ḍâlem sèttong film dokumèntèr sè èsokong sareng Kantor Èksekutif Prèsidèn Amèrika Serikat. Asareng empa' kolègana, salèrana apromosi pendidikan sains ka bâgiyân na'-kana' ngodâ. Abhârengngan bân kagiadhân ilmiyanna, Sindi noro' partisipasi ḍâlem pan-bârâmpan acara sè tojjhuwânna maongghâ kasadaran sains è bâgiyân bâbinè' bân ana' binè', khusussâ è Arab Saudi bân dhunnya Muslim. Salèrana jhughân lèbur kalabân isu brain drain, dhâddhi speaker sè èyonjhâng è Jeddah Economic Forum 2005.Jabarti, Somayya (2005-02-22). "A Nation's Intellectual Capacity: Brain Drain or Brain Gain?". Arab News (dâlem bhâsa Inggris). Èaksès tangghâl 17-01-2026

 Sombher